
ועדת החוקה, חוק ומשפט

הכנסת התשע-עשרה
נוסח לא מתוקן

מושב שלישי
<פרוטוקול מס'  252>
מישיבת ועדת החוקה, חוק ומשפט
יום רביעי, י"ב בחשון התשע"ה (05 בנובמבר 2014), שעה 10:30
<סדר היום:>
<הצעת חוק החברות (תיקון מס' 26) (הליך מינוי דירקטורים חיצוניים לכהונה נוספת), התשע"ד-2014, של חה"כ עדי קול, חה"כ יריב לוין (פ/2357)>
נכחו:

<חברי הוועדה:> 
דוד רותם – היו"ר
יריב לוין

אורי מקלב

עדי קול

<מוזמנים:> 
	מיכל אלבז
	–
	עו"ד, משרד המשפטים

	חיים זקס
	–
	משפטן, משרד המשפטים

	ספי זינגר
	–
	משפטן, משרד המשפטים

	איל גבע
	–
	משפטן בכיר מחלקת תאגידים, רשות לניירות ערך


	
	
	

	
	
	


<ייעוץ משפטי:>
אלעזר שטרן
<מנהלת הוועדה:>
דורית ואג
<רישום פרלמנטרי:>
אתי בן-שמחון
<הצעת חוק החברות (תיקון מס' 26) (הליך מינוי דירקטורים חיצוניים לכהונה נוספת), התשע"ד-2014>
<היו"ר דוד רותם:>
בוקר טוב, אני מתכבד לפתוח את הישיבה. נדון היום בהצעת חוק החברות (הליך מינוי דירקטורים חיצוניים לכהונה נוספת), של חברי הכנסת עדי קול ויריב לוין. נשתדל להכין את זה היום לקריאה שנייה ושלישית. 


בבקשה, חברת הכנסת עדי קול.

<עדי קול:>
הצעת חוק החברות מבקשת לאפשר לדירקטור חיצוני להציע את עצמו לכהונה נוספת כדי לא להפוך אותו להיות תלוי בבעל השליטה, ולהמשיך לשמור על האובייקטיביות שלו.

<אלעזר שטרן:>
במסגרת הזאת בעקבות דברים שהתגלו בדיונים אחרים של הוועדה, וקשיים אחרים של הוועדה, הוספנו פה איזשהו תיקון בהסכמה של המציעים, ושל משרד המשפטים, ושל שרת המשפטים. אני אסביר את התיקון. 

כיום תקנות לפי חוק החברות מגיעות לאישורה של ועדת החוקה, ומשום מה תקנות לפי פקודת החברות לא מגיעות לאישורה של ועדת חוקה, ועל פניו לא צריך להיות הבדל ביניהם, פשוט אנחנו מוסיפים פה סעיף שיקבע שבאמת גם תקנות לפי הפקודה יגיעו לאישור ועדת חוקה. בנוסח שמונח בפני הוועדה אין את הדבר הזה, ואנחנו נוסיף פה לבקשת שרת המשפטים סעיף תחילה שאותו סעיף שדיברנו עליו עכשיו לגבי התקנות, הוא יתחיל עוד שלושה חודשים מיום כניסתו של החוק לתוקף. 

<היו"ר דוד רותם:>
בסדר. אין לכם הערות, אתם מסכימים?

<חיים זקס:>
אנחנו מסכימים להצעה, אין לנו מה להוסיף, מעבר לזה רק כפי שחברת הכנסת קול ציינה. תיקון 16 - נכנס הליך נוסף של הארכת כהונה של דירקטור חיצוני. התיקון אז איפשר שני מסלולים של הצעה מחדש של הכהונה שלו: אחד - שיש נהלים לאלה שתומכים בהצעה. הדרך השנייה – שהדירקטור מציע את מועמדותו. עכשיו יש מסלול נוסף שהדירקטור החיצוני עצמו מציע את עצמו לכהונה נוספת, ואישור המינוי שלו הוא כמו אישור מינוי של הארכת כהונה, זאת אומרת, וטו לבעלי מניות.
<אורי מקלב:>
רוב מהמיעוט?

<חיים זקס:>
כן, רוב מהמיעוט.

<אורי מקלב:>
בסדר, סך הכול מה שהוספתם בחוק הזה שהוא יכול להציע את עצמו. זה בסדר גמור, למה לא? מה רע בזה.
<היו"ר דוד רותם:>
אפשר להצביע. 
אם אין הערות נוספות, אני רוצה לאשר לקריאה שנייה ושלישית.

<אורי מקלב:>
חוק השותפויות כבר יהיה באופן מובנה בפנים ההצעה הזאת? 

<חיים זקס:>

בהצעה הזאת אנחנו אמורים להכניס את זה. 
<אורי מקלב:>
זה רעיון באמת. בחוק השותפויות עכשיו תוך כדי דיון נכניס את זה כבר עכשיו, שלא תעשו עוד חוק - תראה איך אנחנו יעילים.

<עדי קול:>
מה צריך לעשות כדי להכניס את זה כבר עכשיו?

<חיים זקס:>

קודם כל אני צריך לבדוק אם יש צורך, אבל אם יש צורך אנחנו נכניס את זה, אנחנו בדיונים.

<אלעזר שטרן:>

סעיף 1.  
בחוק החברות, בסעיף 245(א1), אחרי פסקה (2) יבוא:

"(3)
הדירקטור החיצוני הציע את מועמדותו לכהונה נוספת והמינוי אושר בהתאם להוראות פסקה (1)."

סעיף 2.
בפקודת החברות [נוסח חדש], התשמ"ג–1983 , בסעיף 382, האמור בו יסומן "(א)", ואחריו יבוא:

(ב)
תקנות לפי פקודה זו טעונות אישור של ועדת החוקה, חוק ומשפט של הכנסת."
כפי שאמרתי קודם, התווסף סעיף 3, סעיף תחילה של סעיף 2 – תחילתו של סעיף 2 תהיה של שלושה חודשים מיום פרסומו של חוק זה. 
<היו"ר דוד רותם:>
תודה רבה. מי בעד? 

הצבעה

בעד – רוב
נגד – אין
החוק אושר לקריאה שנייה ושלישית. 

<היו"ר דוד רותם:>
פה אחד. החוק אושר לקריאה שנייה ושלישית. 

הישיבה נעולה. 

<הישיבה ננעלה בשעה 10:35.>
